Viesuļvētras (filma)
"Viesuļvētras" (angļu: Twisters) ir 2024. gada ASV katastrofu filma, kuras režisors ir Lī Aizeks Čuns. Filmā galvenās lomas atveido Deizija Edgara-Džonsa, Glens Pauels, Entonijs Ramoss, Brendons Perea, Mora Tīrnija un Saša Leina. Filma ir jauns ekranizējums 1996. gada filmai "Viesuļvētra". Filma stāsta par vētru mednieku grupu, kas nokļūst tornado veidošanās epicentrā Oklahomā. Filmas "Viesuļvētras" pirmizrāde notika 2024. gada 8. jūlijā Londonā. ASV un Latvijā filmas pirmizrāde notika 2024. gada 19. jūlijā un to izplatīja Universal Pictures un Warner Bros. Pictures. Filma saņēma galvenokārt pozitīvas kritiķu atsauksmes, galvenokārt slavējot aktierspēli un vizuālo stilu. Tīmekļa vietnē Rotten Tomatoes filmai ir 75% vērtējums.